Tango Finlandia-prisen
Tango Finlandia-prisen, finsk musikpris, som siden 2004 uddeles på den årlige tangofestival, Tango markkinat, i Seinäjoki i juli. Prisen tildeles en finsk statsborger eller fællesskab for fortjenstfuld indsats til udvikling af tangokulturen. Med prisen følger 10.000 euro.
Tango Finlandia 2013 gik til slager- og tangosangeren Markus Allan (f. 1945; egl. Allan Isberg), hvis lange og alsidige tangokarriere indledtes i 1960’erne; siden bl.a. med at fremme finsk tango i udlandet. Han er desuden kendt for at have sunget tangosangen ”Kauas pilvet karkaavat” i Aki Kaurismäkis film (1996) med samme navn (dansk titel ”Drifting clouds”, som sangeren i Restaurant Dubrovnik.